ห่างหายจากการทานอาหารญี่ปุ่นที่ร้านนี้มานานหลายปี จากแต่ก่อนที่เคยเป็นร้านประจำ แต่พอปรับราคาขึ้นเอาๆ แต่การให้บริการกลับสวนทางลง จึงต้องโบกมือจากกันไปค่ะ จนสบโอกาสแวะซื้อของโลตัสเลยหาอะไรทานด้วยซะเลย
 
พิกัดร้าน : ร้านฟูจิสาขาโลตัส พระราม 3 จะตั้งอยู่ชั้น 1 ติดทางเข้าลานจอดรถฝั่งถนนนราธิวาสค่ะ เข้าประตูห้างมาปุ๊บร้านอยู่ซ้ายมือเลย เราไปถึงเวลาประมาณบ่ายกว่าคนเต็มเลยไปซื้อของก่อน กลับมาอีกทีบ่าย 3 แล้ว อดได้ชุดชากาแฟผลไม้ไปตามระเบียบค่ะ
 
อาหารและเครื่องดื่ม : อาหารสั่งเป็นเซตมาทานค่ะ ส่วนเครื่องดื่มชาเขียวเย็น ขวดละ 28 บาท  

• ชุดเสต็กหมูคุโรบุตะ (250 บาท) – เสิร์ฟมาพร้อมข้าว ซุป กิมจิ และสลัด หน้าตาดูดีค่ะจานนี้ รสชาติก็ใช้ได้ เนื้อหมูนุ่ม

• ชุดหมูผัดแบบเอธนิค (160 บาท) – จานนี้จะเป็นหมูสไลด์ผัดออกรสเผ็ดนิดๆ พร้อมข้าว ซุป กิมจิ และอาหารทานเล่นประจำวันค่ะ วันที่ไปทานเป็นปลาทอดแบบกรอบๆ

• หนวดปลาหมึกทอด (80 บาท) – ชุบแป้งทอดมากรอบๆ แต่ไม่มีอะไรมาให้จิ้มเลย ต้องขอมายองเนสมาจิ้ม ก็ได้อยู่นะ